Ubacite pijesak, vapnenac i sodu u peć zagrijanu na 1100 Celzijevih stupnjeva
i dobijete tekuće staklo.
Vješti staklopuhači šupljom šipkom skupljaju rastaljenu smjesu,
a kad puhnu, nastane mjehur koji oblikuju.
Alati i tehnike potječu iz rimskih vremena.
Uskoro će ovdje postati još toplije.
U najvećoj puhaonici stakla u Sjevernoj Americi deset izvanrednih staklopuhača…
igrat će se vatrom.
Sad počinje zabava.
Iskaži se ili idi.
Tko ne riskira…
-O, Bože! -Odloži na klupu!
Raspištoljim se.
…ne profitira.
To te ja pitam!
Prežive li naše vruće natjecanje, čeka ih nagrada koja će im promijeniti život
i svjetska titula najboljeg staklopuhača.
Ja sam Nick Uhas, a ovo su Majstori stakla.
Puhači stakla! Novi dan, novi zadatak! Nadam se da ste spremni.
I ja se nadam.
Ovdje je sumnja u sebe, ovdje bahatost i samopouzdanost. A ja vrludam.
U prošlom sam zadatku pobijedila pa sam samopouzdana.
Nama, umjetnicima koji se bavimo staklom, ova je godina vrlo važna.
UN je 2022. godinu proglasio
Međunarodnom godinom stakla.
-Genijalno! -Predobro!
Tim se proglašenjem odaje počast golemom utjecaju stakla
na našu prošlost, sadašnjost i budućnost.
Staklo je posvuda, kamo god pogledate. U vašoj je kući,
u automobilu, na mobitelu…
Stara opsidijanska koplja, Edisonova žarulja
te optički kabeli, koji nas povezuju, imaju dva zajednička obilježja:
promijenili su svijet i od stakla su.
Trebali bismo spomenuti i nevjerojatna djela
umjetnika kao što ste vi.
-Svakako. -I naš gostujući član žirija Chris Clarke.
Chris nije samo skulptor i kustos
nego i voditelj operacija
u slavnom Centru stakla u Pittsburghu.
Divno je što je ovdje!
On je silno vješt skulptor.
Svuda je oko nas 5000 godina inovacija.
Ali vi za ovaj zadatak imate samo pet sati.
Morate dizajnirati, izraditi i prezentirati umjetničko djelo
nadahnuto staklenim izumom koji je prema vama promijenio svijet.
Može imati društveni utjecaj, znanstveni, ekološki, kulturni… Sve dolazi u obzir.
Sviđa mi se taj široki koncept, u kojem imamo puno mogućnosti.
Ocjenjivat ćemo dizajn, koncept i tehničku vještinu.
Osobu koja nam ne oduzme dah zamolit ćemo da nas napusti.
Pobjednik će osvojiti titulu najboljeg staklopuhača i idući put imati prednost.
To!
Ovdje ima puno nadarenih ljudi. Prednost bi mi dobro došla.
Vaših pet sati počinje sada.
DIZAJN
Uzbuđen sam zbog ovoga.
Kao dječak imao sam knjigu izuma, u koju sam zapisivao izume.
Izrađujem djelo na temelju Galileijeva teleskopa
i prijepora koje je u to doba izazvao
te kako i dalje u svijetu znanosti ima prijepora.
Pokušavam u jednom djelu prikazati 5000 godina stakla.
U puhanju stakla postoji jedan tradicionalni oblik zvan amfora.
To će biti središnji dio. Oko njega će stajati ljudi,
koji predstavljaju budućnost stakla.
Kemija mi je bila jedan od najdražih predmeta.
Znanost i staklo idu zajedno.
Poruka ovoga djela glasi: „Znanost je kul.”
Izrađujem dvije ruke različite boje kože, koje drže pametni telefon.
To je i „crno zrcalo”, nešto u čemu se možeš izgubiti.
Izrađujem pametni telefon iz čijeg vrha izlazi oštrica.
Uokvirit ću povijest stakla najmodernijim oruđem
i jednim od prvih staklenih oruđa.
Nadahnjuju me leće koje ispravljaju daltonizam.
Izradit ću portal u svijet boja.
Sve će izvan portala biti u sivoj paleti.
Moja prva ideja nije baš bila primjerena za televiziju.
Ali razmišljam i o kulturnom značenju Pyrexa.
Svi smo dobili jelo u bakinoj posudi od Pyrexa. Sjećam se bakine.
To je dio mene.
Moj otac živi u Portugalu, ja u Britaniji.
Središnji će element biti globus, a štap će predstavljati optička vlakna,
koja povezuju ljude s različitih strana svijeta.
Tata je ponosan što sam ovdje.
Pomaže mi to što znam da ljudi doma navijaju za mene.
IZRADA
Izradit ćemo puno elemenata. Moramo biti marljivi.
Čini se da ovdje nema boje koju trebam.
Pa tražim alternativu.
Imam alabaster. Čekaj, to još nemam.
Ima li još pladnjeva?
Pet je sati ovdje puno.
Ali moram izraditi puno elemenata.
Pojedinačni elementi nisu komplicirani.
Ali trebat će ih sve spojiti. Vidjet ćemo.
UN je proglasio 2022. Godinom stakla.
Što to vama znači?
Iskreno, ne znam. Meni je svaka godina Godina stakla.
To je prilika da ljudi diljem svijeta
spoznaju koliko je staklo tijekom povijesti bilo važno.
Ono je posvuda u našem životu.
Okreni.
Izrada stakla seže tisućama godina u prošlost.
To je jedna od onih stvari koje nijedna osoba nije mogla sama dokučiti.
Iza nas su tisuće godina inovacija. Stojimo na ramenima divova.
Podigni.
Čini mi se da se nekoliko koncepcija temelji na pametnim telefonima.
Kad malo razmisliš, svaki dan, cijeli dan, imamo interakciju sa staklom.
Ostani tu, molim te.
Čini se da i John Moran izrađuje mobitel.
Ne muči me to.
Bit će to dva različita puta prema istoj ideji.
Puno je staklenih stvari promijenilo naš svijet.
Rado bih se vratio u 16. stoljeće, kad je izumljen mikroskop.
To je omogućilo puno toga.
Biologiju, medicinu, bočice u koje stavljamo cjepiva.
Najteži je dio ovog zadatka odabrati jednu stvar
koja je imala toliki utjecaj.
Izrađujem prilično ambicioznu skulpturu.
Prilično krupan teleskop.
Izradit ću ga od manjih komponenata.
Okreni.
Oblikovanje je poput slaganja kocaka.
Slažeš jednostavne oblike u kompleksne predmete.
Palica. Super.
Zabavno je raditi oblike koje nisi nikad radio.
Još učim ovo raditi.
Ja se nisam u ovo upustio na klasičan način.
Nisam se školovao za puhanje stakla. Nisam učio osnovne oblike.
Dobro. Bit će dobro.
Može proći. Idemo dalje.
Nije mi bilo lako. Krenuo sam od tvorničke proizvodnje.
Ondje sam puno naučio, to me oblikovalo.
Ne znam gdje bih bio da nema stakla. U svakom slučaju, bolje mi je ovako.
Drži…
Imam doktorat iz stakla i skulpture, ali i 100 000 dolara duga za studij.
Slavan sam u svijetu stakla, ali to ne jamči financijsku stabilnost.
Izradit ću tamnoputu ruku i svijetloputu ruku.
Ovo je lijeva ruka.
LIJEVA
Izradit ću ruku i oblikovati je u rukavicu.
Odrezat ću prste da sliči rukavici.
Onda prelazim na detalje.
Grace izrađuje nešto lijepo.
-Vrlo lijepo. -Je l' da!
Želim propitivati granice stakla, svoje koncepte i tehničke vještine
te svoj odnos s tim materijalom što više mogu dok sam ovdje.
Tako ću doći do finala, nadam se.
Jedan gotov.
Razgovarajmo o puhanju stakla. Zbog čega ste se poželjeli baviti staklom?
Još sam kao dijete volio logorsku vatru. Gledao sam kako plamen pleše.
Na faksu sam dobio priliku
igrati se nečim što uvijek gori.
Našao sam mjesto gdje mi je ugodno.
Cijeli se dan igraš vatrom! Tko to ne bi volio?
Bacači plamena, rastaljeno staklo…
To je ludilo!
Staklo je nevjerojatan materijal. To je ples, koreografija.
Teško mi je shvatiti zašto ne žele svi ovo raditi.
Staklo mi je najveća ljubav. Zaista.
Tijelo mi žudi za puhanjem stakla.
Staklo je kao još jedna osoba u prostoriji. Radi što želi.
Bitno je kako komunicirate s njime.
Staklo i ja imamo prilično dobar odnos.
Trenutačno dobro komuniciramo. O, da!
Sretan sam što se bavim puhanjem stakla.
Svašta sam radio. Bio sam automehaničar,
vozio sam kamion za vuču.
S 20 godina gledao sam svoje kolege koji su bili stari kao ja sada.
Nisu se činili sretnima.
Uzmi. Podigni.
Kad sam ugledao staklo, uvidio sam svoj životni put.
Dobro, otvori je.
Da vidimo kako brzo možemo kreirati rondelle.
Minhi ima rondelle. Nekoć se tako izrađivalo prozorsko staklo.
Uz centrifugalnu silu i toplinu oblikovat će se velik disk.
Često se iz njega rezalo manje prozore.
Hajde.
Podignimo temperaturu!
Rondelle će biti leća ili portal koji vodi u moje djelo.
Ako ne budem imala rondelle, ništa neće imati smisla.
Eto!
Raspali.
Savršeno je. Sjajno.
Hvala.
To! Uspjele smo!
Pobjeda!
LIJEVA RUKA
Spremna?
Samo spusti. Uzet ću je. Samo spusti. Hvala.
Vidim kako Brenna radi. Izrađuje vazu u stilu amfore.
-Meni izgleda veliko. -Puši.
Snažno puši. Ne guraj snažno, nego puši.
-Brenna je u puhaonici zvijer. -Mislim da se čak i ne znoji.
Braća su me nazivala zvijeri. Mrzila sam to. Ne želim biti zvijer.
Katherine, ti si više puhačica stakla, a ti, Chrise, skulptor.
U čemu je razlika? Što je teže?
Oboje je na svoj način teško.
Kad pušeš staklo, uglavnom radiš simetrično.
Kod skulpture više izrađuješ asimetrične, prirodnije oblike.
U prirodi život nije simetričan, stoga asimetričan oblik
izgleda prirodnije.
U elementu sam. Radim skulpturu. Tema je štreberska.
Želim pobijediti u ovom zadatku. Savršeno mi odgovara.
U djetinjstvu nisam imao teleskop, ali sam ga htio.
Svemir mi je zanimljiv jer je silno velik.
Nepojmlj… Neshvat…
Nerazum… Nezamisl…
Jako je velik!
Super da se odvojilo!
On daje sve od sebe.
Djelo mu izgleda sjajno. Malo me to zabrinjava.
Nastojim ne razmišljati previše o tome.
To te ja pitam!
Ja izrađujem srca. Puno, puno srca.
Na njima su komadići, da ih poslije mogu povezati.
Samo ću ga zagrijati. Uvijek strepim od toga.
Zagrijavanje.
Gurneš ga unutra i izvučeš.
Doma radim sa staklom na bazi olova,
a ovdje je na bazi sode i vapnenca.
Olovno je staklo teže, dulje zadržava toplinu.
Ne moraš ga toliko zagrijavati.
S olovnim staklom doma imam više vremena za rad.
Hvala.
Puno učim na pogreškama, ali napredujem.
Okreni.
-Bok, Minhi. -Bok, Katherine.
-Kako se osjećaš nakon pobjede? -Vrlo dobro.
To mi je podiglo samopouzdanje.
-Nadam se da ću se zadržati ovdje. -Osjećam da ti se držanje promijenilo.
Kad sam došla, bila sam nervozna.
Počinjem se opuštati
i normalnije se osjećati.
Ovih dana više nazirem tvoj karakter.
Drago mi je.
Napola sam Korejka.
U djetinjstvu mi je bilo teško.
Rasla sam u malenu gradu, a bila sam drukčija.
Puno sam se patila.
Što više ljudi upoznajem u ovoj zajednici,
više shvaćam da je to moja zajednica, da u nju pripadam.
Prošla su četiri sata! Još samo jedan sat!
Izradila sam deset srca. Još tri.
Sviđaju mi se moja srca. Vrlo su slatka.
Još jedan sat. Iskoristit ću svaku sekundu.
Ovdje imam jedan velik komad. Puhat ću ga u oblik zvona.
Moram izraditi dovoljno veliko zvono da u njega stane mobitel-nož.
Mora biti visoko 42 cm.
Ne osjećam blagu nego jaku slabost.
-Kako si? -Dobro, a ti?
Dobro. Kako se osjećaš sad kad su Rob i Claire otišli kući,
a vrlo su uspješni puhači stakla?
Plaši me to. Ostala su sve sama djeca, osim Dana.
Osjećamo se staro, pitamo se hoćemo li se probiti.
Upoznao sam Johna Morana prije 20 g.
Zajedno smo studirali, družili se, razgovarali o umjetnosti,
izrađivali gluposti i zabavljali se.
Pili smo viski i uživali u umjetnosti.
Njegov pristup izradi stakla i skulpturi utjecao je na mene.
Tijekom godina izradio je čudesna djela.
Ulijeva mi strah u kosti. Dan je opak suparnik.
Ljudi, još 45 minuta!
Još 45 minuta.
Izrađujem razigrane posude od Pyrexa, koje žive svoj život.
Želim neproziran finiš i snažnu boju.
Moram nanijeti nekoliko slojeva sitne frite s vanjske strane.
Nosim ovu maramu da se zaštitim od staklene prašine u zraku.
U peći za zagrijavanje jako zagrijem staklo
i onda ga uvaljam u svježe pripremljenu fritu.
Želim tu boju na površini.
Valjam ga po boji!
Prozirno je staklo rizik. Svi rabe boju, moje je prozirno.
Na prozirnom staklu vidjet će se nedostaci.
Moraš se usredotočiti na oblik, debljinu i jasnoću.
To je velik izazov.
Radim na incalmu, prijelazu na svojem djelu
iz obojenog svijeta u neobojeni svijet.
Štošta može poći po zlu.
Incalmo je tehnika koja omogućuje da spojiš dvije boje,
vrlo precizno.
To!
Volim izazove.
Umjetnici, ostalo je još samo 15 minuta!
PREOSTALO VRIJEME 15 MINUTA
Možeš sama odvojiti. Samo okreći.
Za optička vlakna vući ću komad vrelog stakla po cijeloj puhaonici.
Niti postanu tanke jer ih brzo vučeš pri visokoj temperaturi.
Tako se izrađuju optička vlakna.
Bum.
Ovime bih mogao izraditi pojedinačne komponente
i zalijepiti ih kad se ohlade.
No htio bih ih složiti dok su vruće.
Zagrij.
Kad je staklo vruće, mogu saviti dijelove prstiju i šaka,
tako da obuhvate mobitel kako treba.
Tako će najprirodnije izgledati. To je velik rizik.
Ako padne sa šipke, sve ću izgubiti.
-Zagrij. -Puhači stakla, još samo šest minuta.
PREOSTALO VRIJEME ŠEST MINUTA
Okreni.
Palica na vrh.
-Vruće. -Držiš?
Zgrabi i čvrsto stisni ruke. Tako. Predivno.
Odavde pa skroz do drugog kraja svijeta.
-Prolazim, vruće staklo! -Idemo, na hlađenje! Vrijeme je isteklo!
Krasno! Gle to!
PREZENTACIJA
U ovom zadatku morali smo odati počast staklenom izumu
koji je utjecao na svijet.
Smatram da su u ovome djelu moj karakter i energija očiti.
Nož je iz starijeg kamenog doba, kad smo živjeli od lova i skupljanja plodova.
A mobitelom ja obavljam većinu posla i tako hranim svoju obitelj.
Možemo međusobno razgovarati s različitih strana svijeta,
zbog ovih sitnih staklenih niti. To je zbilja fora.
Dok gledate moje djelo, ističe se drevni oblik.
Valjda će žiri prepoznati priču o staklu i njegovim beskrajnim mogućnostima.
Ruke koje se spajaju prikazuju jedinstvo, a ekran je jaz.
To mi je najbolje djelo dosad.
Nadam se da će žiri prepoznati moje tehničke vještine.
Želim da doživljaj bude kao ulazak u Oz. Odjedanput je sve u boji.
Zadovoljan sam svojim djelom. Odražava mene i moje vještine.
Mogao bih pobijediti. Bit će gusto. Ima vrlo lijepih djela.
Ovo je „Odiseja u staklu 2022.”
Impresivno!
Ne šala nego izložba.
Za početak, Grace.
„Ovo je primjer važnosti obiteljskih recepata i posuđa,
koji se naraštajima prenose.”
Posuđe iz domaće radinosti sjajno je izrađeno
i odmah ga prepoznajemo prema boji i obliku. Bravo!
Žuta vatrostalna posuda podsjeća me na složenac od mahuna
s hrskavim lukom na vrhu. Gotovo ga mogu osjetiti.
Zbilja i meni odmah evocira uspomene.
Ovo je Danovo djelo.
Zanimljivo je. Mobitel je prepoznatljiv,
šiljak evocira opsidijanska koplja. Pod zvonom se doima dragocjeno.
Ovo je dobar primjer Danove vještine oblikovanja i puhanja. Vidimo oboje.
Ne znam što točno poručuje.
Pokazuje raspon stakla od drevne do suvremene primjene,
ali tu nekako staje. Dizajn je lijep.
Ovo je John Moran.
Vidimo uzornu izradu.
Ruke su predivno oblikovane. Zaista je pazio na detalje.
Ovo je tehnički trijumf.
Ovdje je poruka izraženija nego u Danovu djelu.
Jasna mi je crna boja. Ekrane katkad doživljavaju kao crnu rupu.
Ljudi se izgube u svojim uređajima. Ovo mi se jako sviđa.
Sve je sastavljeno vruće, što je prilično nevjerojatno.
Zaista krasno postignuće.
Ovo je Minhino djelo.
Sviđa mi se što iskorištava optička svojstva stakla kao leću.
Otvara nam se čaroban svijet. Sviđa mi se ta metafora.
Djelo je izvrsno izrađeno. Boje se ističu.
Incalmo je na lopti izvrstan. Ovo je lijep dokaz tehničke vještine.
Trentonov komplet za kemiju.
Izvedba je dobra.
Oblici izgledaju kao znanstveni pribor.
Trenton je malo riskirao rabeći obojenu vodu da sve skupa živne.
Mogao je upotrijebiti incalmo da reproducira boju unutra.
Elementi puhanog stakla vrlo su dobro izrađeni.
Meni je to malo predoslovno.
Sve u svemu jednostavno, ali pokazuje veliku vještinu.
-Slažem se. -Da.
Maddyno je djelo nadahnuto važnošću optičkih vlakana
i time kako su omogućila povezanost s bližnjima na drugom kraju svijeta.
Globus baš i nije uspio.
Niti je lijepo prikazala kontinente
niti je okrugao.
Nešto što je okruglo mora biti okruglo.
Njezina bi poruka mogla biti snažna.
Ali je narušava to što je sve pojednostavnjeno.
Ružičasta srca. Mnogi ih umjetnici izrađuju za svoje partnere…
-I gdje završe? -Često u suvenirnici.
Brenna spaja drevnu povijest stakla s beskrajnim mogućnostima budućnosti.
Jasno se referira na optička vlakna.
U tijeku je nekakav ritual ili štovanje ove vaze u sredini.
S obzirom na to koliko je ta vaza važna, kao simbol povijesti stakla,
nije mi dovoljno dobra, ni oblikom ni izvedbom ni bojom.
Vidim da mnogi puhači povećavaju dimenzije.
Više bih volio manje, ali dobro izrađeno djelo.
John Sharvin izradio je teleskop.
„Sukob između znanstvenih dokaza i neznanstvenog razmišljanja
postojao je tijekom povijesti, a posljednjih godina jača.”
Sviđa mi se mali virus.
Tekstura i kontrast boja…
Izgleda virusno i zlo.
Zabrinjavao me Johnov dizajn, mislio sam da je teleskop prejednostavan.
Strepio sam od ishoda. Smatram da je dobro izrađen.
Sjajan je skulptor, detalji su lijepi,
izvedba spoja postolja i teleskopa…
Ovo pokazuje njegov kiparski domet. Ovo je zbilja dobro.
-Ovo je Johnovo najbolje djelo dosad. -Slažem se.
Imamo li jasnog pobjednika?
Porazgovarajmo s puhačima stakla.
Idemo.
Želim pokazati žiriju da se ne bavim samo puhanjem stakla nego umjetnošću.
Katkad sumnjam u sebe, osobito u ovoj skupini,
jer su svi jako talentirani.
Premda se činim samopouzdanom,
itekako sumnjam u sebe. Ja sam svoj najgori kritičar.
Dobro došli. Obišli smo galeriju i proučili vaša djela.
Čestitam vam na krasnim djelima.
-Svi su se zbilja iskazali. -Super.
Brenna, reci nam više o svom djelu.
Moje djelo priča o 5000 godina stakla,
od drevnog oblika do inovativne tehnologije.
Zadovoljna sam konceptom. Izvedba bi mogla biti malo ljepša.
-Hvala, Brenna. -Hvala.
-John Moran. -Malo mi smeta
koliko su nokti bijeli jer je ostatak vrlo realističan.
Ali to je sitnica.
Nadao sam se da će bijela boja biti prozirnija.
Slažem se, jesu prilično bijeli.
-Svaka čast što si to složio vruće. -Bilo je važno da izgleda prirodno.
Kad lijepite element, može izgledati kao da pluta.
-Htio sam da ruke čvrsto drže zrcalo. -Rizik se isplatio.
-Hvala. -Dane.
Jesu li mobitel i opsidijanska oštrica spojeni vrući ili hladni?
Problem je u vremenskom ograničenju. Treba sve uskladiti dok radiš.
Nisam to mogao tako izraditi.
-Spojeni su hladni? -Jest, svakako.
Spojio sam ih hladne. To je bilo najbrže.
-Trentone. -Zadatak je bio vrlo neodređen.
Odlučio sam se za znanstveno posuđe.
U elementima si upotrijebio obojenu vodu.
Možda si mogao upotrijebiti obojeno staklo,
da podigneš staklo na višu razinu.
Pomislio sam na to, ali zbog vremenskog ograničenja
vjerojatno bih bio izradio samo nekoliko komada.
Htio sam izraditi što više posuda.
-Hvala, Trentone. -Hvala.
Grace. Tvoj Pyrex.
Pyrex je u prvi plan gurnula žena puhača stakla.
Odonda žene prodaju, dijele i prenose Pyrex drugima.
Smatramo da je uspjelo što se tiče boje i oblika.
Malo su me zbunili poklopci i to što sve izgleda otopljeno.
Cilj je bio ne prikazati posuđe koje smo svi već vidjeli pa…
Ne mislim na Trentona. Cilj mi je bio hrpa posuđa od Pyrexa,
ali i da bude animirano i ima svoj karakter.
A onda se posuda za složenac prepekla i…
Događa se.
-Hvala, Grace. -Hvala.
Hvala vam. Malo ćemo raspraviti.
Nervozna sam. Vrlo nervozna.
Meni je taj koncept slab.
Situacija je opasna. Ne smiješ griješiti.
Johnu Moranu vrijeme nije bilo problem.
Smatram da mi je djelo općenito moglo bolje izgledati.
Nisam riskirao. Mislim da sam danas među slabijima.
Ako ovdje ne kaniš riskirati, idi kući.
Hvala na strpljenju.
Odluka je bila teška. Ali jedno se djelo istaknulo.
Fantastičan koncept, dizajn i tehnička vještina. Pun pogodak!
Današnji je najbolji staklopuhač…
John Moran.
Bravo.
U sedmom sam nebu. Napokon sam pobijedio.
To mi podiže samopouzdanje.
Kao pobjednik imat ćeš prednost u idućem zadatku.
Ali tek ćeš idući put saznati kakvu.
A sad moramo jednoj osobi smrskati snove.
Osoba koja nam danas nije oduzela dah…
Maddy.
Hvala vam na prilici.
Bilo je fantastično upoznati puhače iz cijelog svijeta
i natjecati se. Ponosna sam što sam bila ovdje.
Bok.
Došla sam dokazati da nisam samo pomoćnica. I dokazala sam.
I ostade ih sedmero.
Vidimo se opet u puhaonici na sljedećem zadatku!
Tužno je kad netko ode. Bit će samo sve teže.
Uzbudljivo je. Još sam ovdje i želim pobijediti!
Prijevod titlova: Vojmir Špoljarić